דבי אלן

דברה קיי "דבי" אלן (באנגלית: Deborrah Kaye “Debbie” Allen; נולדה ב-16 בינואר 1950) היא שחקנית, כוריאוגרפית, במאית ומפיקה אמריקאית. אלן היא זוכת פרס גלובוס הזהב לשנת 1981 על משחקה בסדרת הטלוויזיה "תהילה" ושלושה פרסי אמי על עבודה כוריאוגרפית. אלן נולדה ביוסטון, טקסס. בתם השלישית של ויויאן וארתור אנדרו אלן. אחותה הגדולה היא כוכבת הסדרה "משפחת קוסבי" פלישיה רשאד. אלן היא בוגרת אוניברסיטת הווארד עם תואר בספרות יוונית. היא בעלת תואר דוקטור של כבוד מאוניברסיטת הווארד ובית הספר לאמנות של קרוליינה הצפונית. בשנת 1980, לאחר שהועמדה לפרס טוני על הופעתה במחזמר "סיפור הפרברים", לוהקה אלן על ידי הבמאי אלן פארקר לדרמה הקולנועית המוזיקלית "תהילה" לתפקיד המורה לריקוד לידיה גרנט. תפקידה של אלן בסרט היה קטן ולא משמעותי אך מפיק הסרט דייוויד דה סילבה החליט ליצור בשנת 1982 גרסה טלוויזיונית לסרט, "תהילה" בה דמותה של לידיה גרנט הייתה לדמות הראשית. אלן זכתה להערכה רבה על משחקה ועל עבודת הכוריאוגרפיה שעשתה עבור התוכנית. היא קטפה את פרס גלובוס הזהב לשחקנית הטובה ביותר בסדרה קומית וקיבלה 3 פרסי אמי בקטגוריית עבודת הכוריאוגרפיה הטובה ביותר. בשנת 2009 השתתפה אלן ברימייק לסרט "תהילה" בתפקיד אנג'לה סימס, מנהלת בית הספר לאומנויות. בשנת 1982 היא הופיעה בדרמה ההיסטורית "רגטיים" של הבמאי מילוש פורמן, בתפקיד הצעירה ההריונית שרה. הסרט קיבל 8 מועמדויות לפרס אוסקר. ב-2011 הצטרפה, החל מהעונה ה-6 לסדרת הדרמה "האנטומיה של גריי" בתפקיד המנתחת האורולוגית ד"ר קתרין אייברי פוקס, שהופכת בהמשך למנהלת בית החולים. ב-2018 החלה להופיע בסדרה "S.W.A.T.‎" כאמו של הונדו (שמאר מור), תפקיד אותו מילאה לסירוגין במשך 5 עונות. אלן ביימה והפיקה 15 פרקים בסדרה "תהילה" ולאחר מכן הפיקה את קומדיית המצבים של ביל קוסבי "עולם אחר". בשנת 1997 הפיקה אלן ביחד עם סטיבן ספילברג את הדרמה ההוליוודית התקופתית המוערכת "אמיסטאד". אלן ביימה מספר פרקים לסדרות הקומיות המצליחות "כולם שונאים את כריס", "כל כך רייבן" ו"חברות". בין 2010 ל-2013 היא ביימה שישה פרקים עבור "האנטומיה של גריי". ב-2008 ביימה הפקה למחזהו של טנסי ויליאמס "חתולה על גג פח לוהט" בתיאטרון ברודהרסט בניו יורק. אלן נשואה לכדורסלן העבר, נורם ניקסון, אשר שיחק בלוס אנג'לס לייקרס. להם שני ילדים: הרקדנית ויויאן ניקסון ושחקן הכדורסל נורמן אלראד ניקסון. הדג שהציל את פיטסבורג (1979) תהילה (1980) רגטיים (1981) צ'ק פתוח (1994) משלוח למחר (2009) תהילה (2009) תהילה (1984–1992) All of Us ‏(2004) האנטומיה של גריי (2011–2025) S.W.A.T.‎‏ (2018–2022) גרייס ופרנקי (2020) תהילה (1984–1987) עולם אחר (1988–1993) אמיסטאד (1997) – מפיקה כל כך רייבן (2004–2006) חברות (2005–2008) כולם שונאים את כריס (2006–2009) האנטומיה של גריי (2010–2013) The Last Days of Ptolemy Grey‏ (2022) מדיה וקבצים בנושא דבי אלן בוויקישיתוף אתר האינטרנט הרשמי של דבי אלן דבי אלן, ברשת החברתית פייסבוק דבי אלן, ברשת החברתית אקס (טוויטר) דבי אלן, ברשת החברתית אינסטגרם דבי אלן, סרטונים בערוץ היוטיוב דבי אלן, במסד הנתונים הקולנועיים IMDb (באנגלית) דבי אלן, באתר AllMovie (באנגלית) דבי אלן, באתר Rotten Tomatoes (באנגלית) דבי אלן, במסד הנתונים הקולנועיים KinoPoisk (ברוסית) דבי אלן, באתר ספוטיפיי דבי אלן, באתר MusicBrainz (באנגלית) דבי אלן, באתר דיזר דבי אלן, באתר Discogs (באנגלית) דבי אלן, באתר בילבורד (באנגלית) איתמר זהר, דבי אלן וקלסי גרמר בגרסה הקולנועית החדשה של "תהילה", באתר הארץ, 3 בדצמבר 2008 יגאל משיח, בקצב ה"רגטיים" - סחרחרת קולנעית פיוטית על ראשית המאה , דבר, 10 בספטמבר 1982 משה דור, הסיפור שכתב את עצמו, מעריב, 26 באוגוסט 1982 ספיר יעקב, עכבר העיר, השבוע בטלוויזיה: עונה חדשה לאנטומיה של גריי, באתר הארץ, 18 בנובמבר 2012 גרסה קולנועית עם שחקנים שחורים ל"חתולה על גג פח לוהט", באתר הארץ, 20 במאי 2008